નવી દિલ્હી, તા. 22 : કૉંગ્રેસે રૂપિયા 90 હજાર કરોડની બૅન્ક છેતરપિંડી માટે અને વિજય માલ્યા જેવા કૌભાંડીઓને દેશ છોડી જવા દેવા માટે નાણાપ્રધાન અરુણ જેટલીને હોદ્દા પરથી પદભ્રષ્ટ કરવાની માગણી કરી હતી અને નીરવ મોદી અને ચોક્સીએ કરેલા ફ્રોડની જાણ પીએમઓ, નાણાં અને કૉર્પોરેટ મંત્રાલય તેમ જ વિવિધ તપાસકર્તા એજન્સીઓને હતી તો જેટલીની પુત્રીની કાનૂની કંપનીએ ચોકસીની કંપની પાસેથી શા માટે રિટેઇનર ફી સ્વીકારી હતી એવો સવાલ પણ કર્યો હતો.